Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 16 มี.ค.65
Daily Focus - บล.ฟินันเซีย ไซรัส ประจำวันที่ 16 มี.ค.65
16 มี.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่ง Sideways ในกรอบ 1,650-1,670 จุด โดยยังคงจับตาการเจรจาระหว่างยูเครน-รัสเซียต่อในวันนี้หลังจากยังไม่มีข้อสรุปและพักเบรกในการประชุมเมื่อวาน นอกจากนี้อีกปัจจัยที่ต้องติดตามคือการประชุม FED ในวันที่ 15-16 มี.ค. ซึ่งคาดว่าจะมีการปรับขึ้นดอกเบี้ยเป็นครั้งแรก 0.25% และเป็นรอบปรับประมาณการเศรษฐกิจโดยรวมผลกระทบของสงครามและการคว่ำบาตรรัสเซีย
รวมถึงจับตาสัญญาณการขึ้นดอกเบี้ยในระยะถัดไปจาก Dot Plot และถ้อยแถลงของประธาน FED ต่อช่วงเวลาในการเริ่มลดขนาดงบดุล
ส่วนปัจจัยในประเทศจับตาศบค.ประชุม 18 มี.ค. ผ่อนคลายมาตรการเพิ่มเติม ทำให้ยังมองหุ้น Value และ Domestic Play จะยังสามารถปรับตัวได้แข็งแรงกว่าตลาด เรายังชอบกลุ่ม ธนาคาร ค้าปลีก อสังหาฯ อาหารและเครื่องดื่ม เป็นต้น
สำหรับหุ้นเด่นวันนี้ : BCH แนะนำ “ซื้อ” ราคาเป้าหมายจาก FSSIA ที่ 28.50 บาท กำไรไตรมาส 1/65 มีแนวโน้มเพิ่มขึ้นจากไตรมาสก่อน จากการแพร่ระบาดของโอมิครอน ทำให้จำนวนผู้ป่วยโควิดช่วง ม.ค.-ก.พ. เพิ่มเป็น 13,500 เตียงต่อวัน (12,500 เตียงใน Hospitel + 1,000 เดียงใน รพ.) สูงกว่าไตรมาส 4/64 ที่มี 3,700 เดียงต่อวัน (2,800 เดียง Hospitel + 900 เตียงใน รพ.) และสูงกว่าไตรมาส 3/64 ที่มี 11,700 เตียง/วัน (10,200 เตียง Hospitel + 1,500 เตียงใน รพ.) ส่วนจำนวนผู้ตรวจเชื้อ RT-PCR เพิ่มจาก 2,200 รายต่อวันในไตรมาส 4/64 เป็น 3,700 รายต่อวันในช่วง 2 เดือนแรกปี 65
ด้านผู้บริหารยังคงตั้งเป้ารายได้ 1.7 หมื่นล้านบาทในปีนี้ มาจากรายได้ที่เกี่ยวกับโควิด 9% และไม่ใช่โควิด 72% ซึ่งหมายถึงรายได้ที่ไม่ใช่โควิดจะโตสูงถึง 38% และยังมีรายได้จากการ upgrade ศูนย์การแพทย์ที่รพ.เดิม และเปิดแพทย์เฉพาะทางเช่นศูนย์หัวใจ ศัลยกรรมความงาม เป็นต้น ที่รพ.ต่างๆ มากขึ้น ให้แนวรับ 20.50-20.40 บาท แนวต้าน 21.1-21.30//22 บาท